La Bibia piemontèisa/Testament Vej/Salm/Salm 136


Salm

136. Rende grassie a Nosgnor, përchè chiel a l’é bon! 

An cost ìnn ël salmista a fortiss che Nosgnor a l’é degn ëd minca làude, përchè soa misericòrdia a vnirà mai a manché, për soa autorità sovran-a e compassion. Minca ‘n versèt ëd ël salm a chita con ël refren: përchè soa misericòrdia a vnirà mai a manché.

Rende grassie a Nosgnor, përchè chiel a l’é bon! Përchè soa misericòrdia a vnirà mai a manché!

Rende grassie al Dè dij dé! Përchè soa misericòrdia a vnirà mai a manché!

Rendé grassie al Signor dij signor, përchè soa misericòrdia a vnirà mai a manché!

Rendje grassie, përchè mach chiel a fà ‘d miràcoj potent! Përchè soa misericòrdia a vnirà mai a manché!

Rende grassie a col ch’a l’ha fàit ij cej con tanta abilità, përchè soa misericòrdia a vnirà mai a manché!

Rende grassie a col ch’a piassava la tèra an tra j’aque, përchè soa misericòrdia a vnirà mai a manché!

Rende grassie a col ch’a l’ha fàit le luminàrie grande , përchè soa misericòrdia a vnirà mai a manché!

Ël sol coma ‘l pressidi dël di, përchè soa misericòrdia a vnirà mai a manché!

La lun-a e le stèile coma ij pressidi dla neuit, përchè soa misericòrdia a vnirà mai a manché!

Rendé grassie a col ch’a l’ha patlà ij primgénit dl’Egìt, përchè soa misericòrdia a vnirà mai a manché!

Chiel a l’ha fàit seurte Israel da ‘n mes a lor, përchè soa misericòrdia a vnirà mai a manché!

Chiel a l’ha travajà con man fòrta e con bras protent, përchè soa misericòrdia a vnirà mai a manché!

Rende grassie a col ch’a l’ha dividù an doi ‘l Mar Ross, përchè soa misericòrdia a vnirà mai a manché! 

Chiel a l’ha mnà Israel a travers dël mar an tuta sicurëssa, përchè soa misericòrdia a vnirà mai a manché!

Ma chiel a l’ha fàit fonghé ‘l Faraon e soa armeja ant ël Mar Ross, përchè soa misericòrdia a vnirà mai a manché!!

Rende grassie a col ch’a l’ha mnà sò pòpol a travers dël desert, përchè soa misericòrdia a vnirà mai a manché!

Rende grassie a col ch’a l’ha patlà dij grand rè, përchè soa misericòrdia a vnirà mai a manché!

Chiel a l’ha massà ‘d rè poderos, përchè soa misericòrdia a vnirà mai a manché!

Sicon, rè dj’Amorita, përchè soa misericòrdia a vnirà mai a manché!

E Ogh, rè ‘d Basan, përchè soa misericòrdia a vnirà mai a manché!

Nosgnor a l’ha dàit la tèra ‘d costi rè an ardità, përchè soa misericòrdia a vnirà mai a manché!

Coma n’ardità a Israel, sò servent, përchè soa misericòrdia a vnirà mai a manché!

Chiel a l’ha arcordasse ‘d nojàutri an nòstra debolëssa, përchè soa misericòrdia a vnirà mai a manché!

Chiel a l’ha salvane dai nòstri nemis, përchè soa misericòrdia a vnirà mai a manché!

Chiel a l’ha dàit da mangé a tùit ij vivent, përchè soa misericòrdia a vnirà mai a manché!

Rende grassie al Dé dij cej, përchè soa misericòrdia a vnirà mai a manché!

Nòte 

Bibia
Testament Vej
Salm